text: 'Castelldefels, Ciutat Diversa', jornades al voltant del Dia Mundial del Migrant
  Aquest 18 de desembre, Dia del Migrant, han finalitzat les Jornades de Migració i Ciutadania de Castelldefels 2018 amb la lectura d'un manifest i el poema "Hogar" a la plaça de l'Església de Castelldefels.
  Quatre sessions de formació i apoderament per a treballadores del servei domèstic i de les cures, celebrades del 21-N fins a aquest dimecres 12-D, han representat el tret de sortida de les jornades 'Castelldefels, Ciutat Diversa', que es perllongaran fins al 18 de desembre.
  Les jornades les organitzen l'Ajuntament de Castelldefels, a través de la Regidoria de Nova Ciutadania i Interculturalitat, i el Consell Municipal de Convivència Intercultural.
  El 20 per cent de les persones que resideixen a Castelldefels són d'origen forà, força per sobre de la mitjana catalana, que se situa al 14%. En paraules del regidor Àlex Company (CSPot), l'arribada de persones nouvingudes d'arreu del món «és una realitat social quotidiana però sovint invisibilitzada».
  L'Ajuntament de Castelldefels, exposa el regidor, «aposta per facilitar-los una integració progressiva a la societat, ajudant-los a trencar les barreres preexistents; hem de fer que el que sovint és entès com un problema acabi sent un enriquiment cultural per a la ciutat, cap a una nova societat diversa i cosmopolita».
  Són exemples d'aquesta vocació municipal per la integració activitats que es desenvolupen des de fa un temps, com ara les accions informatives i formatives d'acollida i acompanyament a les persones nouvingudes que es presenten en actes periòdics celebrats al llarg de l'any.
  Entre les accions directes de suport destaca també el projecte municipal 'Migrants, treballadores i ciutadanes', que ofereix formació per a l'apoderament de dones treballadores del servei domèstic i les cures. En formen part les sessions ja esmentades (que han obert les jornades); l'elaboració i publicació de la 'Guia de contractació de treballadores' d'aquests serveis, que es repartirà als domicilis de Castelldefels; o l'inici, en breu, de la celebració de càpsules formatives sobre drets d'estrangeria, laborals, accés a la seguretat social.
  Entre les activitats de conscienciació figuren els tallers que volen sensibilitzar l'alumnat de secundària i batxillerat de l'institut Les Marines, celebrats enguany amb títols com "Em discrimines?" i "Vides migrants".
  En aquest marc d'acció municipal, aquest dimecres 12 de desembre han començat les jornades 'Castelldefels, Ciutat Diversa' amb diferents activitats convocades amb motiu del Dia Internacional per la lluita contra la Islamofòbia [v. crònica].
  CASTELLDEFELS, CIUTAT DIVERSA
  Activitats del Dia Internacional per la lluita contra la Islamofòbia
  Al matí, "Trenquem rumors sobre l'Islam": tallers als centres educatius de secundària per trencar els prejudicis entorn a l'Islam
  A la tarda (17 h), recepció a la comunitat islàmica per part de l'Ajuntament de Castelldefels. Entitats participants: Associació Cultural Islàmica, Tasamoh, Ibn Batuta i Associació Cultural Àrab
  Performance: «Cuando nadie nos ve»
  A càrrec de La Xixa Teatre i Sindillar, per visibilitzar i sensibilitzar sobre la situació de les treballadores de la llar, a les 18 h. a la plaça de l'Església
  "Coneix la Mesquita!"
  A càrrec de l'Associació Cultural Islàmica. Jornada de portes obertes a la Mesquita, per trencar rumors a l'entorn de la religió islàmica; tallers i degustació de productes típics
  "Vides migrants"
  Històries migrants a l'institut Les Marines, amb quatre grups de 3r d'ESO
  "Joves que migren sols"
  Al Saló de Plens (18:30 h), espai d'intercanvi i trobada entre els centres de menors estrangers no acompanyats i el teixit associatiu de la ciutat per tal de crear ponts i que es generin sinergies
  Celebració del Dia Internacional de les Persones Migrants
  A les 11:30 h, programa de ràdio "Veus diverses: històries migrants", amb la periodista Ana López, a radiocastelldefels.org
  A les 12 h, Acte central del Dia Internacional i de les Jornades Migració i Ciutadania de Castelldefels 2018, a la plaça de l'Església: Lectura del manifest, Poema "Hogar", Performance...